OpenLLM-France/wikimedia huggingface dataset:
# Risposta à Prete Paulu chì l'avia trattatu d'ignurante

A Risposta à Prete Paulu chì l'avia trattatu d'ignurante hè una puesia di Lisandru Ambrosi (1798-1842), chì hè stata racolta da a tradizione orale.

## Risposta à Prete Paulu chì l'avia trattatu d'ignurante

    Per mè corciu ch’eo sò! Ch’aghju à capì ?
    Restatu erfagnu, senza scola, eppò
    Puverittacciu, à causa maiò,
    Ch’è maraviglia s’è sò sturneti.
    A mio furtuna hè chì sò natu quì
    Duv'è la scenza à Pallade scappò,
    Duve a pura onestà si maritò
    È duve la virtù si sgrunchjulì.
    Qui, di scenza ogni cosa hè stuffizzatu:
    Terrazze, sulaghjoli è cherciulotti;
    Quì, lu chjassu di scenza hè suminatu.
    Quì, di crianza hè pienu sechje è botti;
    In somma hè calateiu tuttu impalpatu:
    Infin’à i pisciatoghji quì sò dotti.

## Referenze

* Ceccaldi, Matteiu (1976) Antulugia di a litteratura corsa - Anthologie de la littérature corse, Klincksieck: Paris

## Da vede dinù

* Lisandru Ambrosi
# Rio Branco

Rio Branco :
| Paese | Brasile |
| Statu | Acre |
| Superficia | 9.223 km² |
| Populazione | 314.127 (2006) |
| Latitudine | 09º58'30" S |
| Lungitudine | 67º48'36" O |
| altitudine | 136 m |
| Situ ufficiali | http://www.pmrb.ac.gov.br/ |
| Mapa di a cità in Brasile. ||
Rio Branco hè una cità di u Brasile. Teni 314.127 abitanti.

## Da vede dinò

* Arara
* Belo Horizonte
* Brasilia
* Cachoeira do Sul
* Campinas
* Paulínia
* Catalão
* Curitiba
* Fortaleza
* Manaus
* Porto Alegre
* Porto Velho
* Rio de Janeiro
* Santos
* São José do Rio Preto
* Osasco (São Paulo)
* São Paulo
* Taubaté
# Riparia riparia

Riparia riparia :
| Riparia riparia ||
| Classifica scentifica ||
| Regnu | Animalia |
| Imbrancamentu | Chordata |
| Classa | Aves |
| Ordine | Passeriformes |
| Famiglia | Hirundinidae |
| Generu | Riparia |
| Nome binuminale ||
| Riparia riparia Carl Linnaeus, 1758 ||
Riparia riparia hè una spezia d'acellu chì face parte di a famiglia di l'Hirundinidae.

## Descrizzione

Riparia riparia hè una spezia d'acellu appartinendu à a famiglia di l'Hirundinidae. Stu acellu misura à l'incirca 12 centimi di lunghezza è pesa trà 15 è 20 grammi. Pussede un piumaghju brunu annantu à u ventre è l'ale, mentre ch'è u so corpu hè di culore biancu. U so bizzicu hè cortu è pinzutu, adattu à u so rigimu alimintare cumpostu per u più d'insetti.

## Ripartizione

Riparia riparia hè una spezia migratrice prisente in numerosi rigione di u mondu. Omu u trova in Europa, in Asia, in Africa è in America suprana. Priferisce l'ambienti vicinu à i corsi d'acqua, tali e vadine, i lavi è i paduli. Eppuru, si pò ancu adattà à altri ambienti, tali e zone custiere è e terre agricule.
Riparia riparia hè prisente in Corsica.

## Biolugia

Riparia riparia hè un acellu assai agile è rapidu in bulu. Hè capace à tuffà in acqua per chjappà pesci. Custruisce u so nidu in tunelli scavati in e sponde di e vadine o scugliere. A femina dipone di regula trà 4 è 6 ovi, ch'ella incuba durante circa duie simane. I dui parenti participeghjanu à l'allevu di i ghjovani acelli.

## Tassonumia

Riparia riparia appartene à a famiglia di l'Hirundinidae, chì ragruppa diversi tipi di rundinelle. U so nome scentificu hè Riparia riparia. Esistenu dinù sinonimi per 'ssa spezia, tali Alcedo riparia è Ceryle riparia.

## Cunsirvazione

Riparia riparia hè una spezia relativamente sparta è a so pupulazione hè cunsiderata cum'è stabile. Eppuru, certe minacce pesanu annantu à 'ssa spezia, in particulare a distruzzione di u so ambiente naturale duvuta à l'urbanisazione è à a polluzione di i corsi d'acqua. E misure di cunsirvazione sò messe in ballu in certi lochi per pruteghje 'ssa spezia, tale a criazione di riserve naturale è a sensibilisazione di u publicu à a so impurtanza eculogica.

## Riferimenti

* J.-C. Thibault & G. Bonaccorsi, The birds of Corsica, British Ornithologists’ Union, Check-list n°17, 1999
* J.-C. Thibault, Connaître les oiseaux de Corse - Acelli di Corsica, Ed. Albiana, 2006

## Note

* ↑ Thibault & Bonaccorsi (1999), Thibault (2006).

## Altri prugetti

* Riparia riparia annantu à Wikimedia Commons.
# Rita Guedes

'Ssu artìculu hè in custruzzione. Pudete cuntribuisce à a so redazzione.
Rita de Cássia de Sousa Guedes (Catanduva, 2 di ghjennaghju 1972) hè un'attrice brasiliana.

## Ligami

* (EN) IMDB
# 5 di settembre

U 5 di settembre hè u 248esimu ghjornu (u 249esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Raissa.
Raissa, figliola di un prete di Tamièh, nantu à a fruntiera di u desertu di Libia, hè morta in Alessandria d'Egittu versu l'annu 300. Avia una vintina d'anni.
Era l'epica di e persecuzioni di Dioclezianu. L'imperatore avia datu l'ordine di arrestà tutti i veschi è preti cristiani è di cundannà l'omi è e donne chì ricusavanu i sacrifizii à i dii pagani.
Raissa era andata à piglià l'acqua à a funtana quand'ella scontra una filarata di monachi è di vergine cunsacrate chì a pulizza purtava à u tribunale d'Alessandria. Cappia a giaretta è dumanda di fà parte di u gruppu. A scacciafughjeghjanu, ma ritorna stridendu ch'ella era cristiana è insultendu l'imperatore. E' cusì, hè ghjunta ancu ella davanti à u trinbunale. L'anu tagliatu u capu è a so carni sò state lampate in u focu.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 6 d'aostu

U 6 d'aostu hè u 218esimu ghjornu (u 219esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Trasfigurazione di Ghjesù Cristu. U Beatu Tavianu.
I Vangelli di Marcu, Lucca è Matteu contanu chì Ghjesù, essendu cullatu nantu à un altu monte, u monte Tabor, cù Petru, Ghjacumu è Ghjuvanni, fù trasfiguratu. A so vestura hè diventata risplendente è bianca cum'è neve, più bianca chè nisuna bucata l'abbia pussuta imbiancà.
Tandu, affacconu Elie è Mosè, è si messenu à ragiunà cù Ghjesù.
E' vense un nuvulu, è da u nuvulu vense una voce chì disse: "Questu hè u mio dilettu figliolu: ascultatelu".
I trè apostuli, guardendu in tornu, ùn videnu nunda. Un' ci era altru chè Ghjesù cum'è quand'elli eranu ghjunti.
Falendu da a muntagna, Ghjesù li disse di ùn parlanne à nisunu fintantu chì u figliolu di l'omu ùn sia risuscitatu frà i morti.
Tavianu hè natu versu l'annu 1060, in Quingey, dipartimentu di u Doubs. Era figliolu di Ghjilormu Secondu, conte di Burgogna. Unu di i so fratelli hè statu papa da u 1119 à u 1124 cù u nome di Calistu Secondu. Un altru era arcivescu di Besançon.
Tavianu si vulia fà frate, ma u babbu avia decisu di lascialli u cuntatu di Burgogna è u mandò à amparà u Dirittu à l'Università di Bologna.
Finiti i studii, invece di rientre, si ne stà culà cum'è prufessore.
Avia 27 anni quandu u babbu, chì sentia ch'ellu avia più pocu à campà, u manda à chjamà. Per istrada, Tavianu ampara chì u babbu era mortu. Invece di raghjunghje a Burgogna, duv'ellu averebbi avutu tutti l'onori, pianta in a cità lombarda di Pavia è si ne entre in un cunventu. Ci stà 42 anni, preghendu è studiendu a parulla di Diu.
Hè mortu u 6 agostu 1132. Vinti mesi nanzu, l'avianu ubligatu di accettà a piccula dioccesi di Savona, accantu à Genuva, una dioccesi chì nimu ne vulia.
Etimolugia: da u lat. "octavius" (ottesimu. Nome datu à l'ottesimu figliolu.
Casate: Ottavi, Ottaviani, Taviani.
Nomi: Octaaf, Octave, Octavia, Octavian, Octaviana, Octavie, Octavien, Octavienne, Octàvio, Octavius, Octavus, Oktav, Oktavi, Oktavia, Oktaviane, Oktavius, Oktaviusz, Ottavia, Ottaviano, Ottavianu, Ottavio, Ottaviu, Tava, Taviana, Tavianu, Tavie, Tavy.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 6 di lugliu

U 6 di lugliu hè u 187esimu ghjornu (u 188esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Marietta.
Marietta Goretti era una Taliana, nata u 16 uttobre 1890, in Corinaldo, vicinu à Ancona. Avia 9 anni quandu i genitori si ne vanu in e Padule Pontine à circà travagliu. Stanu à e Ferriere di Conca. U babbu si more, a mamma travaglia, Marietta cura i cinque fratelli è surelle.
A' 12 anni era digià una giuvanotta grande è bella. U 5 lugliu 1902, un vicinu, un certu Lisandru, chì a vulia per forza, entre in scemità è li mena quattordeci spinzunate. Marietta more u lindumane à l'uspidale di Nettuno, perdunendu à l'assassinu.
Lisandru passerà 27 anni in prigiò. In u 1910, face un sonniu, vede à Marietta in un giardinu, mezu à i gigli è purghjenduli un fiore. Da issu ghjornu, si cunverte è diventa un mudellu di prigiuneru. Dicennove anni dopu, hè aggraziatu. A' u mese di dicembre di u 1937, và à truvà a mamma di Marietta, è quella li dice: "Postu chì Marietta ti hà perdunatu, eiu dinù ti perdongu".
Quandu, in u 1947, Marietta hè stata beatificata, à a cirimonia ci era a mamma è, accantu, l'assassinu pentitu.
Prutezzione: giuvanotte.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 6 di dicembre

U 6 di dicembre hè u 340esimu ghjornu (u 341esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Niculaiu.
Niculaiu serebbi natu versu l'annu 270 in l'Asia Minore. Hè statu vescu di Mire, l'attuale Demre, in Turchia. Hà participatu à u cunciliu di Nicea in 325. Hè mortu un 6 dicembre trà l'annu 345 è l'annu 352.
In l'undecesimu seculu, l'osse di Niculaiu sò state purtate in Bari, una cità di e Puglie taliane. Da tandu, i pelegrini d'Europa andavanu in Santu Niculaiu di Bari, cum'elli andavanu in Roma o in Santiagu di Compostella.
Niculaiu hè u santu u più pupulare di a Chjesa ortodossa. A' u Medievu, u so cultu si hè spartu in i paesi Scandinavi, in Alemagna, in Olanda, in Belgica, in Sguizzera, in Lorena è in Alsassia. Hà francatu l'Atlanticu purtatu da i migranti germanichi. In America l'anu vestutu cù un mantellone rossu, cum'è Babbu Natale. Da tandu, in parechji paesi, face cuncurenza à Babbu Natale, dendu rigali à i zitelli bravi. Cun ellu, ci hè un persunagiu incaricatu di dà a frusta à quelli chì sò gattivi.
Etimolugia: da u gr. "nikè" (vittoria) è "laos" (populu).
Casate: Nicoli, Nicolai, Nicolini, , Nicorelli. In l'81, Nicolai era à l'undecesimu rangu di e caste corse.
Nomi: Claes, Claus, Clos, Colas, Cole, Colette, Colin, Cozette, Klaasina, Klasie, Klaus, Kleiske, Klose, Kola, Kolaig, Neacail, Nicco, Niccolo, Nichol, Nichola, Nicholas, Nick, Nickie, Nicky, Niclaus, Nicol, Nicola, Nicolaas, Nicolaï, Nicolao, Nicolas, Nicolasa, Nicolau, Nicole, Nicolet, Nicoletta, Nicolette, Nicoli, Nicolin, Nicolina, Nicoline, Nicolo, Nicolò, Nicolu, Nicou, Niculaiu, Niculau, Niculetta, Niekje, Niels, Nigole, Nikki, Niklas, Niklaus, Niklavs, Nikol, Nikolaï, Nikolajs, Nikolaus, Nikolaz, Nikolia, Nikôs, Nikosch, Nikoucha, Nils, Niolò, Niss, Nisse, Nitsche, Nyk.
Paesi è cità: Russia, Bari, Andona, Sassari, Sicilia, Corfù, Amiens, Lorena, Parigi.In Corsica: Cugnoculi Muntichji, Arrù, Guagnu, Curà, Felicetu, Tuminu, Santu Niculaiu di Moriani, Porri, Castifau, Livia, PItrettu Bicchisgià, a Sarra di Scopamena, Olmi Cappella, Auddè, a Munacia d'Auddè, , Calasima.- In Corsica, u cultu di Santu Niculaiu venia à u settesimu rangu dopu à Santa Maria, San Ghjuvanni, San Petru, San Martinu, San Quilicu è San Michele. Avia 33 chjese.
Prutezzione: Niculaiu hè u santu patrone di i viaghjadori, di i marinari, di i nutari è avucati, di i marcanti di vinu, di biera, d'acqua, di i vechji figli, di e femine senza dota è di i bravi zitelli.
Arte: Pè u più, Santu Niculaiu hè riprisentatu vestutu da vescu, cù a mitria è u bastone pasturale. U so simbulu hè fattu cù trè boccie. D'altronde, in tutte e so legende si ritrova u numeru 3: 3 ufficiali rumani salvati da a morte, 3 mele in oru per salvà trè zitelle cundannate à fà a vita, 3 pezze in oru per cumprà una battelata di granu, i 3 zitelli messi in sale da un salamaghju è rinviviti, a so nutritura di tutti i ghjorni fatta di 3 grane di melangrana è 3 tazze d'acqua.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 6 di ferraghju

U 6 di ferraghju hè u 37$^u$ ghjornu di l'annu in u calendariu gregurianu. Restanu 328 ghjorni à a fine di l'annu (329 sì hè bisestile).

## Avenimenti
### In Corsica

* 1998 - Claude Érignac, prefettu di Corsica, hè assassinatu in Aiacciu.

## Nascite

- 1778 - Ugo Foscolo, pueta, scrivanu è autore di teatru talianu. - 1945 - Bob Marley, musicante ghjamaicanu.

## Celebrazioni
### Santi

Santa Dorotea. Santu Paulu Micchi.
Dorotea era una giovana cristiana di Cesarea di Cappadocia, in Turchia. Campava à a fine di u secule terzu. Era stata marturiata attempu à un giovanu avucatu: San Teofilu.
Etimolugia: da u gr. "dorôn" (donu, rigalu) è "theos" (Diu). A' l'urigine era soprattuttu in usu u nome maschile: Doroteu. In Corsica, esse un Doroteu vole dì esse un disgraziatu, un casca è pienghji.
Nomi: Diorbhàil, Dodie, Doll (V. Shakespeare: "The Second Part of King Hanri IV), Doortje, Doralicia, Döreken, Doretta, Dorinda, Dorit, Dorotea, Doroteo, Doroteu, Dorothea (V. Goethe: "Hermann und Dorothea), Dorothée, Dorothy (V. Dorothy Carrington, scrittrice), Dörte, Dorthea, Dorthy, Dot, Duredle, Durl, Thea.
Paesi è cità: Pescia.
U 6 ferraghju, si celebreghja dinù a memoria di i santi Paulu Micchi, un ghjesuitu, Petru Battista, un franciscanu, è cumpagni, crucifissati in Nagasacchi, à u Giappone, u 5 ferraghju di l'annu 1597.
Dece anni nanzu, l'imperatore Taicosama avia interdettu i so stati à i ghjesuiti. Quelli chì ghjeranu culà ricusonu di parte, è l'imperatore ùn fece nunda per scaccialli. Sei anni dopu, issi frati ricevianu in rinforzu una quindecina di franciscani, ghjunti in u paese à l'appiattu. L'imperatore entrò in e furie è dete l'ordine di arrestà tutti i predicadori cristiani è di tumballi. N'anu trovu 24: trè ghjesuiti, sei franciscani è quindeci terziarii di San Francescu. I ghjesuiti eranu Giapponesi, i franciscani, for di unu, eranu spagnoli. U superiore si chjamava Petru Battista.
L'anu spassighjati settimane è settimane nant'à carretti, da une cità à l'altra, per intimurisce e pupulazioni. Ghjunti à Nagasacchi, l'anu purtati nantu à una culletta di punta à u mare, è l'anu crucifissati.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 6 di ghjugnu

U 6 di ghjugnu hè u 157esimu ghjornu (u 158esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Norbertu.
Norbertu era natu versu l'annu 1080, in Zanten, un paese di a Renania, vicinu à Colonia. Era un canonicu parente di l'imperatori d'Alemagna. I rivenuti ùn li mancavanu. Campava à a Corte di Arrigu Quartu è pigliava i so piaceri duv'ellu i truvava.
Avia 35 anni quandu, un ghjornu di tempurale, essendu à cavallu, hè tunatu, lampatu in terra, è lasciatu cum'è mortu. Rivenutu à sè, decide di fà una vita santa. Si disface di tuttu ciò ch'ellu pussede è, vestutu di pelle è scalzu, si mette à predicà a puvertà è a virtù. Dumanda à i so anziani culleghi, i canonichi, di dà l'esempiu, ma quelli l'impediscenu di sparghje e so teurie.
Allora, Norbertu và à truvà u papa Gelasiu Secondu, chì ghjera tandu rifugiatu in Provenza è quellu li dà u permessu di predicà in tutta a Chjesa latina.
Nantu à a strada di u ritornu, scontra, in Flandria, un prete chjamatu Ugu è, tramindui, evangelizeghjanu a Belgica.
Dopu, sempre cù Ugu, chì ghjeranu diventati dui amiconi, và in Laone (in l'attuale dipartimentu di l'Aisne), chjamatu da u vescu chì vulia rifurmà u so cleru, ma ùn a ci fece. Tandu, crea una cumunità di canonichi regulari decisi à campà quandu in u cunventu, quandu fora, cum'è i preti seculari. Cusì hè nata l'abbazia di Prémontré. Era l'annu 1120. Trenta anni dopu, munasteri cum'è quellu di Prémontré ci ne era una trentina.
In u 1126, Norbertu hè fattu arcivescu di Magdeburgu. Hè mortu in issa cità, ottu anni dopu, u 6 ghjugnu 1134.
Norbertu avia ottenutu da l'imperatore Lottariu ch'ellu scacci da Roma l'antipapa Anacletu è ci porti à Nucenziu Secondu.
Hè statu canunizatu in u 1582.
Etimolugia: da u germanicu "nord" (Nordu) è "bert" (spampillulente).
Paesi è cità: Magdeburgu, Anversa, Praga.
Nomi: Norberis, Norbert, Norberta, Norberte, Norberto, Norbertu, Norbertus, Nordbert.
Litteratura: Ida Düringsfeld: "Norbert Dujardin" (1861).

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 5 nuvembri

U 5 nuvembri hè u 309esimu ghjornu (u 310esimu ghjornu s'è l'annata hè bisesta) di u calendariu gregorianu.

## Nascite

* 1959: Bryan Adams, musicante è fotografu canadesu

## Celebrazione
### Feste
### I Santi

Santa Silvia. Santu Zaccaria è Santa Lisabetta.
Silvia, forse di urigine siciliana, era maritata cù un nobile rumanu. Era a mamma di u santu papa Gregoriu Magnu, unu di i più celebri, un papa chì hà fattu assai pè a liturgia, pè a disciplina ecclesiastica è pè u casale di a Chjesa. E' purtantu era malaticciosu. Ma Silvia l'hà sempre curatu fenduli manghjà i pustimi di u so ortu chì, ella, si sfidava di ciò ch'elli vendianu à u marcatu.
Hè morta in Roma versu l'annu 592, una duzina d'anni nanzu à u figliolu.
Etimolugia: da u lat. "silva" (furesta, valdu).
Casate: Silvagnoli, Silvestri, Silvarelli (Cf Silivestru 31 dicembre)
Nomi: Fester, Jelvestr, Sailbheastar, Sila, Silane, Silas, Silivestru, Silouan, Silva, Silvaine, Silvana, Silvane, Silvano, Silvère, Silverio, Silvester, Silvestre, Silvestre, Silvia, Silviane, Silvin, Silvina, Silvino, Silvio, Silviu, Silvius, Sylvain, Sylvaine, Sylvan, Sylve, Sylvère, Sylvester, Sylvestre, Sylvette, Sylvie, Sylvin, Sylvius, Vester.
Paesi è cità: Brescia.
Zaccaria è Lisabetta eranu i Genitori di Ghjambattista u Precursore. Stavanu accantu à Ghjerusalemme. Ellu era prete.
Eranu disgraziati di ùn avè figlioli, chì Lisabetta era sterile è tramindui avanzati in età.
U Vangellu secondu San Lucca conta chì, un ghjornu chì Zaccaria era solu in u tempiu per offre l'incensiu à u Signore, ghjunse un anghjulu à diritta di l'altare chì disse:
- Un' teme nunda o Zaccarì, u Signore hà intesu e to prighjere. A to moglia, Lisabetta, parturiscerà di un maschju è u chjamerai Ghjuvanni. E' a ghjente si rallegrerà di issa nascita. E' ellu cunvertiscerà parechji figlioli di Israele.
- Ma - disse Zaccaria - sò vechju è a mio moglia ùn hè più giovana.
L'anghjulu rispose:
- Eiu sò Gabriele è stò davanti à Diu. Ghjè ellu chì mi manda per fatti sapè a bona nova. E', per datti a prova di ciò ch'o dicu, à partesi da oghje serai mutu sinu à u ghjornu chì iste cose accaderanu.
E' Lisabetta parturì di un maschju. Ottu ghjorni dopu, i vicini, i parenti ghjunsenu per circuncide u zitellu. Dissenu: u chjameremu Zaccaria cum'è u babbu. Allora u babbu scrisse nantu à una tavuletta chì ci vulia à chjamallu Ghjuvanni. E' tandu ritruvò a parulla.
Etimolugia: da l'ebreu "zekaryah" (Iavè si ramenta).
Nomi: Zaccaria, Zacchaeus, Zach, Zachariah, Zacharias, Zacharie, Zachary, Zacher, Zacherl, Zoch.
Paesi è cità: Venezia.
Per Lisabetta, Cf Lisabetta di u Portugallu (u 4 lugliu).

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 5 uttrovi

Lu 5 d'uttrovi hè lu 278$^{èsimu}$ ghjornu (lu 279$^{èsimu}$ ghjornu s'è l'annata hè bisesta) di lu calindàriu grigurianu.

## Nàsciti

* 1940: Milena Dravić, attrici serba

## Morti

* Steve Jobs (* San Francisco, 24 frivaghju 1955; † Palo Alto, 5 uttrovi 2011)

## Cilibrazioni
### I Santi

Santu Placidu.
Da u sestu à l'undecesimu seculu, Santu Placidu hè statu unuratu da i frati di San Benedettu cum'è servu di Diu, senza esse mai statu nè vescu, nè martiru. Si sapia ch'ellu era figliolu di un patriziu rumanu è chì u babbu l'avia affidatu à San Benedettu. Pinsavanu ch'ellu avia seguitatu u maestru in Monte Cassinu è ch'ellu era mortu da a malatia o da a vechjaia in u so lettu.
Versu l'annu 1100, i Benedittini di Sicilia ne anu fattu un martiru sicilianu. Anu fabricatu una storia chì conta chì Placidu avia fattu un cunventu in Messina, chì i pirati avianu invasu u cunventu, maltrattatu a surella, i dui fratelli, è una trentina di cumpagni, prima di taglià u capu à tutti. A' Placidu, prima di scapallu, li avianuu tagliatu i labbri, sciappatu e masselle è strappatu a lingua.
Di agostu 1588, anu scupertu in Messina unipochi di scheletri. Ne anu fattu quelli di San Placidu è cumpagni. E' cusì u nome di Placidu hè statu scrittu nantu à u Martirulogu rumanu. Oghje, à issa fola, a Chjesa ùn ci crede più è Placidu hè cunsideratu cum'è nanzu: un santu, servu di Diu.
In u 1618, si era furmata a Cungregazione benedittina di Santu Placidu. Hè smarita in u 1795.

## Liami

* Archiviu 2006-04-22 at the Wayback Machine
# 6 d'aprile

U 6 d'aprile hè u 96$^u$ ghjornu di l'annu (u 97$^u$ sì hè bisestile) in u calendariu gregurianu. Restanu 269 ghjorni à a fine di l'annu.

## Nascite

- 1725 - Pasquale Paoli, rivuluziunariu, patriottu è cumandante corsu. - 1964 - David Woodard, direttore d'orchestra, cumpusitore è scrittore americanu.

## Celebrazioni
### Santi

Santu Marcellinu.
Marcellinu era un altu funziunariu rumanu, amicu di Santu Agustinu chì ne dice u più gran bè.
I primi anni di u seculu Quintu, in l'Africa di u Nordu, ci era a lotta trà i catolichi è l'eretichi chì seguitavanu à Dunatu, vescu di Cartagine, è si risicava una guerra civile.
L'imperatore Onoriu mandò à Marcellinu chì, cù l'aiutu di u vescu d'Ippona, fece un ghjudiziu in favore di i catolichi.
U 13 sittembre di l'annu 413, i Dunatisti u fecenu assassinà, ma Marcellinu avia compiu a so missione è l'eresia smarrì
Marcellinu era un omu assai coltu. Interrugava à Santu Agustinu è, per rispondeli, Santu Agustinu scrivia libri cum'è "A remissione di i peccati" o "U spiritu è a lettera" è, à misura ch'ellu scrivia i capituli di u so libru "A cità di Diu", i facia leghje à Marcellinu.
Etimolugia: V. Marcellu (16 ghjennaghju).

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 6 di ghjennaghju

U 6 di ghjennaghju hè u 6$^u$ ghjornu di l'annu in u calendariu gregurianu. Restanu 359 ghjorni à a fine di l'annu (360 sì hè bisestile).

## Avenimenti

* 1912: U Novu Messicu diventa u 47esimu statu di i Stati Uniti.

### In Corsica

* 1980 - Bastelica - Fesch

## Nascite

* 1989 - Nicky Romero (Nick Rotteveel), DJ è pruduttore discugraficu ulandese (Amerongen, Utrecht)

## Celebrazioni
### Santi

Santu Melaniu. A Beata Raffaella.
Melaniu, mortu versu l'annu 530, era u vescu di a capitale gallica di i Redoni, l'attuale cità di Rennes, in u dipartimentu di l'Ile-et-Vilaine. In i tempi, i Brettoni u festighjavanu trè volte à l'annu.
Etimolugia: da u grecu "melas" (neru, moru, scuru).
Nomi: Malania, Mel, Melania, Melânia, Mélanie, Melanija, Melanio, Melaniu, Melanius, Melany, Mélas, Melina, Mellie, Melloney, Mellony, Melltje, Meloney.
Paesi è cità: Rennes.
Raffaella Maria Porras era una Spagnola nata in Cordoba in u 1850. Hè morta in Roma u 6 ghjennaghju 1925.
A' 27 anni, cù a surella Maria del Pilar, avia fundatu l'Ancille di u Sacru Core, vene à dì e Serve di u Sacru Core di Ghjesù. Si occupavanu di l'educazione di i zitelli poveri, o passavanu u so tempu à adurà u Santissimu Sacramentu.
Durante 14 anni, Raffaella fù a superiora è Maria del Pilar l'economa.
Raffaella rimpruverava à a surella di troppu scurrizà. Allora, in u 1893, Maria face di manera chì Raffaella sia destituita è piglia u so postu. Per dece anni, hè stata a superiora di a Cungregazione.
Issi dece anni, è torna vintidui, Raffaella i passò in un catagnone, disprezzata, ma cuntenta di ùn avè altru à fà chè di pregà.
Quand'ella hè morta, u papa hà sappiutu ciò chì si era passatu è urdinatu un prucessu in beatificazione. Vintisette anni dopu, in u 1952, era messa nantu à l'altari.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine